อาลัย “ไกรศักดิ์ ชุณหะวัณ” อดีตนักการเมืองดัง ทายาท “น้าชาติ” เสียชีวิตด้วยโรคมะเร็ง
อาลัย "ไกรศักดิ์ ชุณหะวัณ" นักการเมืองดัง ทายาทของ "พล.อ.ชาติชาย ชุณหะวัณ" อดีตนายกรัฐมนตรี เสียชีวิตในวัย 72 ปี ด้วยโรคมะเร็งโคนลิ้น
อาลัย "ไกรศักดิ์ ชุณหะวัณ" นักการเมืองดัง ทายาทของ "พล.อ.ชาติชาย ชุณหะวัณ" อดีตนายกรัฐมนตรี เสียชีวิตในวัย 72 ปี ด้วยโรคมะเร็งโคนลิ้น
12 มิ.ย. 2563

ผู้สื่อข่าวรายงานว่า เมื่อเวลา 19.10 น. วานนี้ (11 มิ.ย.63) ที่โรงพยาบาลศิริราช นายไกรศักดิ์ ชุณหะวัณ อดีตรองหัวหน้าพรรคประชาธิปัตย์ อดีตสมาชิกวุฒิสภา จังหวัดนครราชสีมา และอดีตสมาชิกสภาผู้แทนราษฎรระบบสัดส่วน ได้เสียชีวิตลงในวัย 72 ปี จากโรคมะเร็งโคนลิ้น หลังทำการรักษามานานกว่า 4 ปี
ทั้งนี้ นายไกรศักดิ์ ชุณหะวัณ เป็นบุตรชายของ พล.อ.ชาติชาย ชุณหะวัณ อดีตนายกรัฐมนตรี กับท่านผู้หญิง บุญเรือน ชุณหะวัณ ในอดีตเคยดำรงตำแหน่งเป็นทีมที่ปรึกษาบ้านพิษณุโลก ซึ่งเป็นคณะที่ปรึกษาคณะรัฐมนตรี ในรัฐบาล พล.อ.ชาติชาย อย่างไรก็ตาม หลังจากรัฐบาล พล.อ.ชาติชาย ถูกรัฐประหาร 24 กุมภาพันธ์ 2534 ทำให้นายไกรศักดิ์ต้องลี้ภัยไปอยู่ต่างประเทศ ก่อนจะกลับมาร่วมต่อสู้ในช่วงพฤษภาทมิฬ หลังจากนั้นได้เป็น ส.ว.นครราชสีมา และมีบทบาททางการเมืองในนามพรรคประชาธิปัตย์ ในฐานะรองหัวหน้าพรรค และ ส.ส.บัญชีรายชื่อ ก่อนที่ระยะหลังจะพักรักษาตัวเองอยู่ในบ้านซอยราชครู